FDA, oo ah wakaalad ka tirsan Waaxda Caafimaadka iyo Adeegyada Aadanaha ee Mareykanka, waxay ilaalisaa caafimaadka dadweynaha iyadoo hubinaysa badbaadada, waxtarka, iyo amniga dawooyinka 

aadanaha iyo caafimaadka xoolaha, tallaallada iyo waxyaabaha kale ee bayooloji ee isticmaalka aadanaha, iyo aaladaha caafimaadka. Wakaaladu waxa kale oo ay masuul ka tahay badqabka iyo badbaadada 

cuntada qarankeena, waxyaalaha la isku qurxiyo, cuntada lagu kabo, iyo alaabooyinka siiya shucaaca elektaroonigga ah, iyo nidaaminta alaaboyinka tubaakada.

BADBAADADA WAXYAABAHA 

MAQAARKA SOO SAARA

Xaashida Xaqiiqda

Alaabka iftiiminta maqaarka oo ay ku jiraan maaddooyinka hydroquinone ama meerkuridu waxay keeni 

karaan waxyeelo. Iibinta alaabtan waa sharci darro gudaha U.S. Akhri calaamadaha alaabta maqaarka si aad 

u aqoonsato maaddooyinka oo kala tasho bixiyaha xanaanada caafimaadkaaga fursadaha daawaynta.

Xafiiska Dadka laga tirada badan yahay ee Caafimaadka iyo Sinnaanta Caafimaadka

Maxay yihiin alaabta iftiimiso maqaarka?

Badeecadaha iftiiminta maqaarka waxa loo suuq geeyaa 

daawaynta midabka maqaarka oo aan sinnayn, finanka, baro 

da’da, nabarka cas, iyo laalaabyada. Shirkaduhu waxa laga 

yaabaa inay ku tilmaamaan alaabta iftiiminta maqaarka inay 

yihiin maqaar badal, libdhaysa, qeybiso, dhalaalid, ama 

alaabta casseynta.

Alaabooyinkan waxaa badanaa lagu iibiyaa qaab kiriimyo, 

kareemyo, saabuun, iyo budo ah dukaamada lagu iibiyo 

Hisbaanik/ Laatiino, Aasiyaan, Afrikaan ama Bulshada Bariga 

Dhexe.

Waa maxay hydroquinone iyo meerkuri? 

Hydroquinone iyo mercury waa maaddooyin lagu daro 

waxyaabaha maqaarka iftiimiya si loo xaddido soosaarka 

maqaarka ee melanin. Melanin waa dhacaanka ka masuulka 

ah midabka maqaarka. Markaad marsitid alabka maqaarka oo 

leh hydroquinone ama meerkuri, jidhkaagu wuu nuugaya 

maaddooyinkan. Isticmaalka joogtada ah, hydroquinone iyo 

mercury ayaa ku dhismi kara jidhkaaga, taas oo keeni karta 

waxyeelo.

FDA miyay nidaamisaa iibinta alaabta iftiiminta maqaarka 

ee leh hydroquinone ama meerkuri?

Alaabta iftiimisa maqaarka ee ay ku jirto hydroquinone looma 

ogola iibka tooska ah. Si kastaba ha ahaatee, waxaad ka heli 

kartaa bixiyaha xanaanada caafimaadkaaga daawo maqaarka 

laguu qoray oo ay ku jirto hydroquinone. U isticmaalka 

meerkuriga alaabada iftiiminta maqaarka waa mamnuuc.

Sideen ku ogaan karaa alaabta iftiiminta maqaarka ee ay ku 

jiraan hydroquinone ama meerkuri?

Markaad iibsanayso alaabta maqaarka iftiimisa, hubi 

calaamadda alaabta si aad u aragto inay ku jirto 

hydroquinone ama meerkuri. Si toos ah ha u iibsanin 

alaabada maqaarka iftiimisa oo ay ku jiraan maaddooyinkan. 

Ogsoonow in meerkurigu loo qori karo mercurous chloride, 

calomel, mercuric, mercurio, ama Hg.

Maxaa kale oo aan tixgelinayaa marka aan iibsanayo 

alaabta maqaarka iftiinaysa sida tooska ah? 

Qaar ka mid ah alaabada maqaarka ifitiimisso ee sharci 

darrada ah oo ay ku jiraan hydroquinone ama meerkuri ayaa 

laga yaabaa inaysan ku qorin maaddooyinkan calaamadda. 

Ka fogow badeecooyinka leh summadaha gacanta lagu 

sameeyo, sumadaha ku qoran luqadaha aan Ingiriisi ahayn, 

ama haba yaraatee aan lahayn calaamad. Badeecooyinka 

kuwan oo kale ah waxay jebinayaan xeerarka FDA waxaana 

laga yaabaa inay waxyeelo keenaan.

Xagee wax badan ka baran karaa?

Hel Xaqiiqooyinka Maqaarka! ku saabsan badbaadada 

alaabta maqaarka adoo booqanaya www.fda.gov/SkinFacts.

Haddii aad dareen-celin xun kala kulanto isticmaalka alaabta 

maqaarka, fadlan la xidhiidh bixiyaha xanaanada 

caafimaadkaaga. Ka wargeli FDA halkan 

www.fda.gov/medwatch/report.htm ama adigoo wacaya 

1-800-FDA-1088.

Wixii macluumaad dheeraad ah oo ku saabsan sinnaanta 

caafimaadka, booqo www.fda.gov/healthequity.

FDA waxay heshay warbixino ku saabsan waxyeellooyin halis 

ah oo ka yimid isticmaalka hydroquinone, oo ay ku jiraan 

finanka, bararka wejiga, iyo midabka maqaar badal joogta ah 

(chronosis). Mercury waa bir aad sun u ah oo dhaawici karta 

habdhiska dareenka, dheefshiidka, iyo difaaca jirka, iyo sidoo 

kale sambabada, kelyaha, maqaarka, iyo indhaha.